text: Hvem taber, hvem vinder 
  17 juni 2015 kl. 19.28
  Der er kamp om pladserne i Folketinget i den socialdemokratiske lejr i Sydjylland. To risikerer ikke at komme ind.
  Meningsmålinger kan tage meget fejl. Men hvis flere af dem passer, så må to socialdemokrater se sin folketings-politiske karriere gå på stand by.
  Politiske iagttagere peger på, at de to socialdemokratiske ministre Bjarne Corydon (finansminister) og Benny Engelbrecht (skatteminister) er sikre på at få et mandat og fortsætte i Folketinget. Desuden regner de fleste med, at Jesper Petersen kommer ind.
  Så er der fire tilbage, som kæmper om to pladser: Folketingsmedlemmerne Karen Klint, Troels Ravn og Anne Sina samt Folketingskandidat Christian Rabjerg Madsen. Hvem vinder? Hvem taber? Det afgør vælgerne i morgen den 18. juni.
  